title: Odluka (EU) 2016/955 Europske središnje banke od 6. svibnja 2016. o izmjeni Odluke ESB/2013/54 o postupcima za akreditaciju za proizvođače zaštićenih elemenata eura i elemenata eura (ESB/2016/12)

text:
                  16.6.2016

                  HR

                  Službeni list Europske unije

                  L 159/19

            ODLUKA (EU) 2016/955 EUROPSKE SREDIŠNJE BANKE
      od 6. svibnja 2016.
      o izmjeni Odluke ESB/2013/54 o postupcima za akreditaciju za proizvođače zaštićenih elemenata eura i elemenata eura (ESB/2016/12)
      UPRAVNO VIJEĆE EUROPSKE SREDIŠNJE BANKE,
      uzimajući u obzir Ugovor o funkcioniranju Europske unije, a posebno njegov članak 128. stavak 1.,
      uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1., članak 16. i članak 34. stavak 3.,
      uzimajući u obzir Uredbu Vijeća (EZ) br. 2532/98 od 23. studenoga 1998. o ovlastima Europske središnje banke za izricanje sankcija (1),
      uzimajući u obzir Uredbu (EZ) br. 2157/1999 Europske središnje banke od 23. rujna 1999. o ovlastima Europske središnje banke za izricanje sankcija (ESB/1999/4) (2),
      budući da:

                  (1)

                  Prema članku 128. stavku 1. Ugovora i članku 16. Statuta Europskog sustava središnjih banaka i Europske središnje banke, Europska središnja banka (ESB) ima isključivo pravo odobriti izdavanje euronovčanica u Uniji. To pravo uključuje nadležnost za poduzimanje mjera za zaštitu integriteta euronovčanica kao sredstva plaćanja.

                  (2)

                  Nakon stupanja na snagu Odluke ESB/2013/54 (3), postalo je očito da je potrebno osnažiti ovlasti ESB-a za izricanje prikladnih i razmjernih sankcija, uključujući novčane kazne u slučaju nepoštovanja pravila, kako bi se obuhvatile sve situacije koje bi mogle zahtijevati izricanje sankcija u skladu s člankom 24. Odluke ESB/2013/54.

                  (3)

                  Odluku ESB/2013/54 trebalo bi stoga na odgovarajući način izmijeniti,

            DONIJELO JE OVU ODLUKU:
      Članak 1.
      Izmjena
      Članak 20. Odluke ESB/2013/54 zamjenjuje se sljedećim:

         „Članak 20.
         Novčane kazne u slučaju neusklađenosti u količini euronovčanica ili papira za novčanice
         1.   Proizvođač koji proizvodi papir za euronovčanice ili euronovčanice obavještava ESB, u skladu s materijalnim sigurnosnim zahtjevima, o svakoj neusklađenosti u kvaliteti papira za euronovčanice ili u količini djelomično ili u cijelosti tiskanih euronovčanica utvrđenih tijekom bilo koje zaštićene aktivnosti s eurom na svom akreditiranom mjestu proizvodnje.
         2.   Ako se utvrdi neusklađenost u količini papira za euronovčanice ili u količini djelomično ili u cijelosti tiskanih euronovčanica tijekom zaštićene aktivnosti s eurom na akreditiranome mjestu proizvodnje, a proizvođač i ne postupi u skladu s materijalnim sigurnosnim zahtjevima, ESB može proizvođaču izreći novčanu kaznu.
         3.   Ozbiljnost neusklađenosti uzima se u obzir u svakom pojedinom slučaju, kada se odlučuje o visini novčane kazne. Posebno se uzimaju u obzir nominalna vrijednost novčanica koje predstavljaju neusklađenost i ozbiljnost povrede materijalnih sigurnosnih zahtjeva. Ako navedena nominalna vrijednost prelazi 50 000 EUR, ESB izriče proizvođaču novčanu kaznu jednaku nominalnoj vrijednosti, osim ako okolnosti slučaja opravdavaju izricanje drugačije kazne. Ako je nominalna vrijednost ispod 50 000 EUR, ESB izriče proizvođaču novčanu kaznu od 50 000 EUR, osim ako okolnosti slučaja opravdavaju izricanje blaže kazne. Novčana kazna ni u kojem slučaju ne smije prelaziti 500 000 Eura.
         4.   Novčana kazna se primjenjuje samo ako je dokazano da je proizvođač povrijedio materijalne sigurnosne zahtjeve. Odluke o novčanim kaznama donose se u skladu s postupcima utvrđenima u Uredbi (EZ) br. 2532/98 i Uredbi (EZ) br. 2157/1999 Europske središnje banke (ESB/1999/4) (*). Uz novčane kazne, ESB može odlučiti izdati upozorenje ili oduzeti ili privremeno oduzeti privremenu akreditaciju ili akreditaciju.

      Članak 2.
      Stupanje na snagu
      Ova Odluka stupa na snagu na dan kada su o njoj obaviješteni adresati.
      Primjenjuje se od 1. lipnja 2016.
      Članak 3.
      Adresati
      Ova je Odluka upućena proizvođačima zaštićenih elemenata eura i elemenata eura i nacionalnim središnjim bankama čija je valuta euro, kada obavljaju provjeru zaliha, provjeru uništavanja ili provjeru prijevoza.

         Sastavljeno u Frankfurtu na Majni 6. svibnja 2016.

               Predsjednik ESB-a

            Mario DRAGHI

         (1)  SL L 318, 27.11. 1998., str. 4.

         (2)  SL L 264, 12.10. 1999., str. 21.

         (3)  Odluka ESB/2013/54 Europske središnje banke od 20. prosinca 2013. o postupcima za akreditaciju za proizvođače zaštićenih elemenata eura i elemenata eura i o izmjeni Odluke ESB/2008/3 (SL L 57, 27.2.2014., str. 29.).


title: Odluka Vijeća 2009/796/PUP od 4. lipnja 2009. o izmjeni Odluke 2002/956/PUP o osnivanju Europske mreže za zaštitu javnih osoba

text:
19/Sv. 16               HR                                Službeni list Europske unije                                                  195
32009D0796
L 283/62                                               SLUŽBENI LIST EUROPSKE UNIJE                                             30.10.2009.
                                                      ODLUKA VIJEĆA 2009/796/PUP
                                                              od 4. lipnja 2009.
                        o izmjeni Odluke 2002/956/PUP o osnivanju Europske mreže za zaštitu javnih osoba
VIJEĆE EUROPSKE UNIJE,                                                      ODLUČILO JE:
                                                                                Članak 1.
uzimajući u obzir Ugovor o Europskoj uniji, a posebno njegov
članak 30. stavak 1. točke (a) i (c) i članak 34. stavak 2.                 Odluka 2002/956/PUP mijenja se kako slijedi:
točku (c),
                                                                            1. Članak 2. zamjenjuje se sljedećim:
uzimajući u obzir inicijativu Kraljevine Nizozemske (1),
                                                                               „Članak 2.
uzimajući u obzir mišljenje Europskog parlamenta (2),                          Za potrebe ove Odluke, ‚javna osoba’ znači svaka osoba, na
                                                                               službenom ili neslužbenom položaju, kojoj se dodjeljuje
                                                                               usluga zaštite u skladu s nacionalnim zakonodavstvom
budući da:                                                                     države članice, odnosno na temelju propisa međunarodne
                                                                               ili nadnacionalne organizacije ili institucije.”
(1)      Mogućnost napada na javne osobe, na službenom ili
                                                                            2. U članku 4. dodaje se sljedeća točka:
         neslužbenom položaju, ne može se isključiti.
                                                                               „(f) poticati kontakte u vezi s primjenom zaštite u slučaje
(2)      Za zaštitu javnih osoba odgovorna je država članica                        vima kada se zaštita javnih osoba mora osigurati u
         domaćin. Mjere zaštite države članice domaćina temelje                     dvjema ili u više država članica, među odgovarajućim
         se isključivo na pravnim propisima koji su na snazi u toj                  tijelima u državama članicama koja su odgovorna za
         državi članici i na odgovarajućim međunarodnim spora                      osiguranje zaštite, putem kontaktnih točaka ili izravnih
         zumima.                                                                    kontakata među nadležnim službama, kako ih priopće
                                                                                kontaktne točke.”
(3)      Europska mreža za zaštitu javnih osoba koja je osnovana                                         Članak 2.
         2002. trebala bi doprinijeti pružanju zaštite u smislu
         formalnih komunikacijskih i savjetodavnih kanala među              Ova Odluka proizvodi učinke od dvadesetog dana od dana
         nacionalnim tijelima.                                              objave u Službenom listu Europske unije.
(4)      Stoga se smatra primjerenim izmijeniti Odluku Vijeća
         2002/956/PUP od 28. studenoga 2002. o osnivanju                    Sastavljeno u Luxembourgu 4. lipnja 2009.
         Europske mreže za zaštitu javnih osoba (3) tako da bi
         se primjenjivala i na osobe koje nisu na službenom polo                                                  Za Vijeće
         žaju, a za koje se smatra da su u opasnosti zbog njihova
         doprinosa javnim raspravama ili njihova utjecaja na te                                                    Predsjednik
         rasprave,                                                                                M. PECINA
(1) SL C 330, 30.12.2008., str. 2.
(2) Mišljenje od 22. travnja 2009. (još nije objavljeno u Službenom
    listu).
(3) SL L 333, 10.12.2002., str. 1.


title: Odluka Vijeća (ZVSP) 2016/477 od 31. ožujka 2016. o izmjeni Odluke 2011/173/ZVSP o mjerama ograničavanja s obzirom na stanje u Bosni i Hercegovini

text:
               1.4.2016

               HR

               Službeni list Europske unije

               L 85/47

         ODLUKA VIJEĆA (ZVSP) 2016/477
   od 31. ožujka 2016.
   o izmjeni Odluke 2011/173/ZVSP o mjerama ograničavanja s obzirom na stanje u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. ožujka 2011. donijelo Odluku 2011/173/ZVSP (1).

               (2)

               Na temelju preispitivanja Odluke 2011/173/ZVSP mjere ograničavanja trebalo bi obnoviti do 31. ožujka 2017.

               (3)

               Odluku 2011/173/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   U članku 6. Odluke 2011/173/ZVSP drugi stavak zamjenjuje se sljedećim:

      „Ova Odluka primjenjuje se do 31. ožujka 2017.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 31. ožujka 2016.

            Za Vijeće

            Predsjednik

         A.G. KOENDERS

      (1)  Odluka Vijeća 2011/173/ZVSP od 21. ožujka 2011. o mjerama ograničavanja s obzirom na stanje u Bosni i Hercegovini (SL L 76, 22.3.2011., str. 68.).


title: 2002/227/EZ: Odluka Komisije od 13. ožujka 2002. o potvrdi uspostave i zadovoljavajućeg početka djelovanja izraelskog sustava nadgledanja dobre laboratorijske prakse (DLP)

text:
               11/Sv. 115

               HR

               Službeni list Europske unije

               119

         32002D0227

               L 075/67

               SLUŽBENI LIST EUROPSKE UNIJE

         ODLUKA KOMISIJE
   od 13. ožujka 2002.
   o potvrdi uspostave i zadovoljavajućeg početka djelovanja izraelskog sustava nadgledanja dobre laboratorijske prakse (DLP)
   (2002/227/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 1999/662/EZ od 19. srpnja 1999. o sklapanju Sporazuma o uzajamnom priznavanju načela OECD-a dobre laboratorijske prakse (DLP) i o programima nadzora usklađenosti između Europske zajednice i Države Izrael (1), a posebno njezin članak 3. stavak 1.,
   nakon savjetovanja s Posebnim odborom koji je imenovalo Vijeće,
   budući da:

               (1)

               Prva dva sastanka Zajedničkog odbora EU-Izraela predviđena Sporazumom, svaki odvojeno, održana su 27. studenoga 2000. i 16. studenoga 2001. i omogućila su detaljno ispitivanje osnivanja izraelskog nacionalnog sustava nadgledanja DLP-a.

               (2)

               Dodatne informacije, koje je zahtijevala služba Komisije, Izraelsko tijelo za akreditaciju laboratorija (ISRAC) je pravovremeno osiguralo, djelujući kao nacionalno tijelo ovlašteno za nadgledanje DLP-a.

               (3)

               Zajednica se, u skladu s člankom 11. stavkom 2. i člankom 11. stavkom 3. Sporazuma, treba suglasiti da je izraelski nacionalni sustav nadgledanja DLP-a uspostavljen i zadovoljavajuće se provodi prije nego što je početno razdoblje završilo,

         ODLUČILA JE:
   Jedini članak
   Zajednica se ovime slaže da je izraelski sustav nadgledanja DLP-a uspostavljen i zadovoljavajuće se provodi tijekom početnog razdoblja sporazuma te da početno razdoblje, stoga, može završiti radi prelaska na operativnu fazu sporazuma najkasnije 1. svibnja 2002.

      Sastavljeno u Bruxellesu 13. ožujka 2002.

            Za Komisiju

         Pascal LAMY

            Član Komisije

      (1)  SL L 263, 9.10.1999., str. 6.


title: 2010/655/EU: Odluka Vijeća od 19. listopada 2010. o sklapanju, u ime Europske unije, Dodatnog protokola uz Sporazum o suradnji za zaštitu obala i voda sjeveroistočnog Atlantika od onečišćenja

text:
               15/Sv. 17

               HR

               Službeni list Europske unije

               253

         32010D0655

               L 285/1

               SLUŽBENI LIST EUROPSKE UNIJE

         ODLUKA VIJEĆA
   od 19. listopada 2010.
   o sklapanju, u ime Europske unije, Dodatnog protokola uz Sporazum o suradnji za zaštitu obala i voda sjeveroistočnog Atlantika od onečišćenja
   (2010/655/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 196. stavak 2. i članak 218. stavak 6. točku (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Europska unija jedna je od stranaka Sporazuma o suradnji za zaštitu obala i voda sjeveroistočnog Atlantika od onečišćenja, koji je odobren Odlukom Vijeća 93/550/EEZ (2) (dalje u tekstu Lisabonski sporazum).

               (2)

               Zbog političkog spora oko granica zapadne Sahare Španjolska i Maroko nisu ratificirali Lisabonski sporazum. Taj je spor sada riješen Dodatnim protokolom uz Lisabonski sporazum o izmjeni njegova članka 3. točke (c).

               (3)

               Nakon što je 12. prosinca 2008. donesena Odluka Vijeća o potpisivanju, u ime Europske zajednice, Dodatnog protokola uz Sporazum o suradnji za zaštitu obala i voda sjeveroistočnog Atlantika od onečišćenja, Dodatni protokol potpisan je u ime Zajednice 25. ožujka 2009.

               (4)

               Dodatni protokol uz Lisabonski sporazum otvoren je strankama za ratifikaciju, prihvaćanje ili odobrenje.

               (5)

               Stoga je prikladno da Unija sklopi Dodatni protokol uz Lisabonski sporazum.

               (6)

               Europska unija i države članice kao potpisnice Lisabonskog sporazuma trebaju nastojati da istodobno, u mjeri u kojoj je to moguće, polože svoje instrumente ratifikacije, prihvaćanja ili odobrenja Dodatnog protokola.

               (7)

               Po stupanju na snagu Ugovora iz Lisabona 1. prosinca 2009. Europska unija obavijestila je Vladu Portugala da je Europska unija zamijenila i naslijedila Europsku zajednicu,

         DONIJELO JE OVU ODLUKU:
   Članak 1.
   Ovime se u ime Europske unije odobrava Dodatni protokol uz Sporazum o suradnji za zaštitu obala i voda sjeveroistočnog Atlantika od onečišćenja.
   Tekst Dodatnog protokola priložen je ovoj Odluci.
   Članak 2.
   1.   Predsjednik Vijeća određuje osobu(-e) ovlaštenu(-e) da u ime Unije položi(-e) instrument odobrenja kod Vlade Portugala koja preuzima ulogu depozitara, u skladu s člankom 3. stavkom 1. Dodatnog protokola, kako bi Unija izrazila da je suglasna da taj Protokol bude za nju obvezujući.
   2.   Unija i države članice kao potpisnice Lisabonskog sporazuma nastoje istodobno, u mjeri u kojoj je to moguće, položiti svoje instrumente ratifikacije, prihvaćanja ili odobrenja Dodatnog protokola.
   Članak 3.
   Ova Odluka stupa na snagu na dan donošenja.
   Dan stupanja na snagu Dodatnog protokola objavljuje se u Službenom listu Europske unije.

      Sastavljeno u Luxembourgu 19. listopada 2010.

            Za Vijeće

            Predsjednik

         D. REYNDERS

      (1)  Suglasnost od 9. ožujka 2010. (još nije objavljena u Službenom listu).

      (2)  SL L 267, 28.10.1993., str. 20.

      PRIJEVOD
      DODATNI PROTOKOL
      uz Sporazum o suradnji za zaštitu obala i voda sjeveroistočnog Atlantika od onečišćenja
      Portugalska Republika, Kraljevina Španjolska, Francuska Republika, Kraljevina Maroko i Europska zajednica, dalje u tekstu „stranke”;
      SVJESNE potrebe zaštite okoliša općenito, a posebno morskog okoliša,
      PREPOZNAJUĆI da onečišćenje sjeveroistočnog Atlantskog oceana ugljikovodicima i drugim štetnim tvarima može ugroziti morski okoliš i interese obalnih država,
      UZIMAJUĆI u obzir potrebu da se olakša brzo stupanje na snagu Sporazuma o suradnji za zaštitu obala i voda sjeveroistočnog Atlantika od onečišćenja, sastavljenog u Lisabonu 17. listopada 2009., dalje u tekstu „Lisabonski sporazum”,
      SPORAZUMJELE SU SE:
      Članak 1.
      Izmjena Lisabonskog sporazuma
      Članak 3. točka (c) Sporazuma o suradnji za zaštitu obala i voda sjeveroistočnog Atlantika od onečišćenja, sastavljenog u Lisabonu 17. listopada 2009. (Lisabonski sporazum) mijenja se kako slijedi:

                  „(c)

                  na jugu do južne granice voda u suverenosti ili nadležnosti bilo koje od stranaka.”

            Članak 2.
      Veza između Lisabonskog sporazuma i Dodatnog protokola
      Ovim se Protokolom Lisabonski sporazum mijenja u skladu s odredbama prethodnog članka, a u odnosu na stranke Protokola, taj se Sporazum i Dodatni protokol moraju tumačiti i primjenjivati kao jedan instrument.
      Članak 3.
      Suglasnost o obvezujućoj naravi i stupanje na snagu
      1.   Ovaj se Protokol dostavlja strankama na ratifikaciju, prihvaćanje ili odobrenje, a pripadajući instrumenti polažu se kod Vlade Portugalske Republike.
      2.   Ovaj Protokol stupa na snagu na dan kada Vlada Portugalske Republike primi konačni instrument ratifikacije, prihvaćanja ili odobrenja.
      3.   Nijedna stranka ne može navesti da je suglasna da ovaj Protokol bude za nju obvezujući, a da prethodno ili istodobno nije navela da je suglasna da je za nju obvezujući Lisabonski sporazum u skladu s odredbama iz članka 22.
      4.   Po stupanju na snagu ovog Protokola, eventualno pristupanje Lisabonskom sporazumu u skladu s postupkom utvrđenim u člancima 23. i 24. također podrazumijeva i da je stranka suglasna da ovaj Protokol bude za nju obvezujući, s tim da je za stranke obvezujući Lisabonski sporazum kako je izmijenjen člankom 1. ovog Protokola.

         U potvrdu toga niže potpisani punomoćnici potpisali su ovaj Protokol.
         Sastavljeno u Lisabonu dana dvadesetog svibnja godine dvije tisuće i osme na arapskom, francuskom, portugalskom i španjolskom jeziku, pri čemu je u slučaju razlika vjerodostojan tekst na francuskom jeziku.

            ZA PORTUGALSKU REPUBLIKU

            ZA KRALJEVINU ŠPANJOLSKU

            ZA FRANCUSKU REPUBLIKU

            ZA KRALJEVINU MAROKO

            ZA EUROPSKU ZAJEDNICU


title: Provedbena odluka Komisije оd 17. studenoga 2014. o izmjeni programa rada za 2014. obuhvaćenog Provedbenom odlukom Komisije 2014/C 166/05 i prihvaćanju programa rada i financiranja za 2015. u području hrane i hrane za životinje radi osiguranja primjene zakonodavstva o hrani i hrani za životinje

text:
               18.11.2014

               HR

               Službeni list Europske unije

               C 410/3

         PROVEDBENA ODLUKA KOMISIJE
   оd 17. studenoga 2014.
   o izmjeni programa rada za 2014. obuhvaćenog Provedbenom odlukom Komisije 2014/C 166/05 i prihvaćanju programa rada i financiranja za 2015. u području hrane i hrane za životinje radi osiguranja primjene zakonodavstva o hrani i hrani za životinje
   2014/C 410/04
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 84.,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na zdravlje bilja i biljni reproduktivni materijal kojom se izmjenjuju direktive Vijeća 98/56/EZ, 2000/29/EZ i 2008/90/EZ, uredbe (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktiva 2009/128/EZ Europskog parlamenta i Vijeća i Uredba (EZ) br. 1107/2009 Europskog parlamenta i Vijeća i stavljaju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 6. stavke 3. i 5., članke 32., 33., 35., članak 36. stavke 1. i 4. i članak 43.,
   budući da:

               (1)

               Provedbenom odlukom Komisije 2014/C 166/05 od 27. svibnja 2014. (3) donesen je programu rada za 2014. godinu i njegovo financiranje. Navedenu odluku potrebno je ažurirati kako bi se obuhvatile dodatne aktivnosti utvrđene nakon njezina donošenja.

               (2)

               Radi osiguranja provedbe aktivnosti u području hrane i hrane za životinje koje započinju početkom 2015. te kako bi se osigurala primjena zakonodavstva o hrani i hrani za životinje te o zdravlju bilja, potrebno je donijeti program rada koji predstavlja odluku o financiranju.

               (3)

               Člankom 94. Delegirane uredbe Komisije (EU) br. 1268/2012 (4) utvrđuju se detaljna pravila o donošenju odluka o financiranju.

               (4)

               Primjereno je odobriti dodjelu bespovratnih sredstava bez poziva za podnošenje prijedloga tijelima navedenima u programu rada zbog razloga koji su u njemu navedeni.

               (5)

               Ovom Odlukom trebalo bi se omogućiti plaćanje zatezne kamate u skladu s člankom 92. Uredbe (EU, Euratom) br. 966/2012 i člankom 111. stavkom 4. Delegirane uredbe (EU) br. 1268/2012.

               (6)

               Za primjenu ove Odluke potrebno je definirati izraz „znatna promjena” u smislu članka 94. stavka 4. Delegirane uredbe (EU) br. 1268/2012.

               (7)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         ODLUČILA JE:
   Članak 1.
   Izmjena Provedbene odluke Komisije 2014/C 166/05
   Donosi se izmjena programa rada navedenog u Provedbenoj odluci Komisije 2014/C 166/05, kako je utvrđeno u Prilogu.
   Članak 2.
   Odobrenje programa rada za 2015.
   Donosi se program rada za provedbu članaka 6., 32., 33., 35. i 43. Uredbe (EU) br. 652/2014, kako je utvrđeno u Prilogu.
   Članak 3.
   Odluka o financiranju
   Godišnji programi rada navedeni u člancima 1. i 2. predstavljaju odluku o financiranju u smislu članka 84. Uredbe (EU, Euratom) br. 966/2012.
   Članak 4.
   Doprinos Unije
   Najveći doprinos za provedbu programa za 2014. iznosi 4 820 000 EUR i financira se iz sljedećih linija općeg proračuna Europske unije za 2014.:

               proračun za 2014. – 17 04 01 – 4 600 000 EUR

               proračun za 2014. – 17 04 03 – 220 000 EUR

         Najveći doprinos za provedbu programa za 2015. iznosi 4 050 000 EUR i financira se iz sljedeće linije općeg proračuna Europske unije za 2015.:

               proračun za 2015. – 17 04 03 – 3 930 000 EUR

         Provedba ove Odluke podliježe raspoloživosti odobrenih sredstava nakon što proračunsko tijelo donese proračun za 2015. ili kako je predviđeno sustavom privremenih dvanaestina.
   Prethodno navedena odobrena sredstva mogu obuhvaćati i zateznu kamatu.
   Članak 5.
   Klauzula o fleksibilnosti
   Promjene sredstava namijenjenih određenim aktivnostima u okviru svakog programa rada koje zbirno ne prelaze 20 % najvećeg doprinosa iz članka 4. ove Odluke ne smatraju se značajnima u smislu članka 94. stavka 4. Delegirane uredbe (EU) br. 1268/2012, ako te promjene bitno ne utječu na prirodu aktivnosti i cilj programa rada.
   Nadležni dužnosnik za ovjeravanje može donijeti promjene iz prvog stavka u skladu s načelima dobrog financijskoga upravljanja i proporcionalnosti.
   Članak 6.
   Bespovratna sredstva
   Bespovratna sredstva mogu se dodijeliti bez poziva za podnošenje prijedloga tijelima navedenima u Prilogu u skladu s uvjetima koji su u njemu utvrđeni.

      Sastavljeno u Bruxellesu 17. studenoga 2014.

            Za Komisiju

         Vytenis ANDRIUKAITIS

            Član Komisije

      (1)  SL L 298, 26.10.2012., str. 1.

      (2)  SL L 189, 27.6.2014., str. 1.

      (3)  Provedbena odluka Komisije 2014/C 166/05 od 27. svibnja 2014. o prihvaćanju programa rada i financiranja aktivnosti za 2014. u području hrane i hrane za životinje radi osiguranja primjene zakonodavstva o hrani i hrani za životinje (SL C 166, 3.6.2014., str. 5.).

      (4)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

      PRILOG
      Programi rada u području hrane i hrane za životinje za 2014. i 2015.
      1.   UVOD

      Cilj je ovih programa rada ažurirati potrebe utvrđene u Provedbenoj odluci Komisije 2014/C 166/05 i imati na raspolaganju odluku o financiranju za aktivnosti koje započinju početkom 2015.
      Ovi programi rada sadržavaju provedbene mjere za 2014. i 2015. i raščlambu proračuna kako slijedi:

                  Indikativne mjere (2014.)

                  Indikativni iznos

                  Bespovratna sredstva (2)

                  170 000 EUR

                  Javna nabava (2)

                  4 650 000 EUR

                  Ostale aktivnosti (0)

                  0 EUR

                     UKUPNO (4 aktivnosti u 2014.)

                     4 820 000 EUR

                  Indikativne mjere (2015.)

                  Indikativni iznos

                  Bespovratna sredstva (3)

                  2 325 000 EUR

                  Javna nabava (4)

                  1 205 000 EUR

                  Ostale aktivnosti (1)

                  400 000 EUR

                     UKUPNO (8 aktivnosti u 2015.)

                     3 930 000 EUR

            2.   BESPOVRATNA SREDSTVA

      Ukupna proračunska sredstva rezervirana za bespovratna sredstva:

                  iznose 170 000 EUR u 2014.;

                  iznose 2 325 000 EUR u 2015.

            2.1.   Pravna osnova

      Članak 6. stavak 3. i članci 33. i 35. Uredbe (EU) br. 652/2014.
      2.2.   Proračunske linije

                  proračun za 2014. – 17 04 03 – 170 000 EUR

                  proračun za 2015. – 17 04 03 – 2 325 000 EUR

            2.3.   Indikativni popis predviđenih mjera

                  Mjere
                  (proračun za 2014. – 17 04 03)

                  Predviđeni broj mjera

                  Indikativni datum pokretanja

                  Indikativni iznos
                  (u EUR)

                  Alat za ocjenu kumulativnog rizika u pogledu ostataka pesticida

                  Jedno bespovratno sredstvo

                  Četvrto tromjesečje 2014.

                  70 000

                  Dodatna bespovratna sredstva OIE-u za regionalne sastanke i aktivnosti platforme za dobrobit životinja

                  Jedno bespovratno sredstvo

                  Četvrto tromjesečje 2014.

                  100 000

                  Mjere
                  (proračun za 2015. – 17 04 03)

                  Predviđeni broj mjera

                  Indikativni datum pokretanja

                  Indikativni iznos
                  (u EUR)

                  Koordinacija zahtjeva za odobrenje za upotrebu proizvoda za zaštitu bilja u manjoj mjeri

                  Jedno bespovratno sredstvo

                  Prvo tromjesečje 2015.

                  350 000

                  Koordinirani program kontrole u cilju utvrđivanja učestalosti prijevara pri stavljanju na tržište određenih prehrambenih proizvoda

                  28 bespovratnih sredstava

                  Prvo tromjesečje 2015.

                  600 000

                  Koordinirani program kontrole otpornosti na antimikrobna sredstva (AMR)

                  28 bespovratnih sredstava

                  Prvo tromjesečje 2015.

                  1 375 000

            2.4.   Opis, ciljevi i predviđeni rezultati provedbenih mjera

         Alat za ocjenu kumulativnog rizika u pogledu ostataka pesticida

      Istraživačkim projektom ACROPOLIS koji financira EU stavljen je na raspolaganje informatički alat dostupan svim dionicima uključenima u ocjenu rizika od pesticida. Informatički alat temelji se na probabilističkom modeliranju izloženosti. Ovaj projekt Komisija namjerava unaprijediti.

         Cilj: Unapređenje alata ACROPOLIS, uzimajući u obzir posebne potrebe Komisije, kao i potporu osobama koje upravljaju rizikom u razvoju kriterija korištenih u upravljanju rizikom, putem ocjene mogućeg učinka na odluke o upravljanju rizikom i odabiru različitih parametara korištenih u modeliranju.
      Početni projekt proveo je Nizozemski nacionalni institut za javno zdravstvo i okoliš (RIVM) kojem bi se trebala dodijeliti dodatna bespovratna sredstava u cilju unapređenja rada i osiguranja potrebne potpore Komisiji radi donošenja odgovarajućih odluka o upravljanju rizikom.

         Očekivani rezultati: Unapređenje alata u skladu s posebnim potrebama koje je zatražila Komisija i pružanje potpore (primjeri ispitivanja i upute) Komisiji radi donošenja odluka o upravljanju rizikom koje se odnose na parametre za izračun.

         Dodatna bespovratna sredstva OIE-u za regionalne seminare u području dobrobiti životinja

      Provedbenom odlukom Komisije 2014/C 166/05 utvrđuju se izravna bespovratna sredstva OIE-u za mjere kao što su svjetske konferencije, regionalni seminari te regionalni sastanci i aktivnosti o zdravlju i dobrobiti životinja.
      Komisija namjerava dodijeliti dodatna izravna bespovratna sredstva OIE-u za organizaciju dodatnih seminara u području dobrobiti životinja.

         Cilj: Podići razinu svijesti o pitanjima dobrobiti životinja i stupnju primjene standarda dobrobiti životinja OIE-a (prijevoz, klanje, kontrola pasa lutalica).

         Očekivani rezultat: Povećana svijest o pitanjima standarda dobrobiti životinja.

         Koordinacija zahtjeva za odobrenje za upotrebu proizvoda za zaštitu bilja u manjoj mjeri

      Kad je riječ o upotrebi proizvoda za zaštitu bilja u manjoj mjeri, potrebno je osigurati učinkovitu koordinaciju i razmjenu informacija među državama članicama i dionicima. Kako bi se to ostvarilo potreban je projekt osnivanja posebne platforme stručnjaka EU-a o upotrebi u manjoj mjeri u području zdravlja bilja. Komisija je Europskom parlamentu i Vijeću podnijela izvješće o osnivanju Europskog fonda za manju upotrebu u području sredstava za zaštitu bilja (1). U izvješću je zaključeno da je u kratkoročnom i srednjoročnom razdoblju Komisija spremna pomoći i financijski pridonijeti stvaranju takvog projekta.

         Cilj: Sufinanciranje bespovratnim sredstvom za djelovanje u okviru EU-ovog koordinacijskog instrumenta kojim upravljaju neke države članice ili međunarodna organizacija u cilju postizanja koordiniranog pristupa u pronalasku rješenja za praznine u vezi s upotrebom u manjoj mjeri u Europskoj uniji.

         Očekivani rezultat: Koordinirane aktivnosti koje dovode do smanjenja praznina u vezi s upotrebom proizvoda za zaštitu bilja u manjoj mjeri, kako bi se osiguralo da europski poljoprivrednici mogu i dalje proizvoditi visokokvalitetne usjeve, osiguravajući im dovoljno sredstava i metoda.

         Koordinirani program kontrole u cilju utvrđivanja učestalosti prijevara pri stavljanju na tržište određenih prehrambenih proizvoda

      Koordinirani programi kontrole usmjereni su na utvrđivanje učestalosti prijevara pri stavljanju na tržište određenih prehrambenih proizvoda, s pomoću ciljanih kontrola uključujući laboratorijske analize koje provode države članice. Slični postupci provedeni su 2013. i 2014. za konjsko meso.

         Cilj: Otkrivanje i kvantificiranje određenih prijevara.

         Očekivani rezultat: Usklađeni programi kontrole za praćenje prijevara povezanih s hranom kako bi se povećalo povjerenje potrošača. U tom pogledu Europska Komisija zatražit će od svih država članica provedbu tih planova.

         Koordinirani program kontrole otpornosti na antimikrobna sredstva (AMR)

      Direktivom 2003/99/EZ Europskog parlamenta i Vijeća (2) predviđa se da države članice osiguravaju da se praćenjem dobiju usporedivi podaci o pojavi otpornosti na antimikrobna sredstva u uzročnika zoonoza i, u mjeri u kojoj predstavljaju opasnost za zdravlje ljudi, drugih uzročnika. Sličan je postupak proveden 2014. i još uvijek je u tijeku.
      Komisija je 2011. uvela petogodišnji akcijski plan protiv otpornosti na antimikrobna sredstva (3). Jedna je od mjera jačanje sustava nadzora otpornosti na antimikrobna sredstva i potrošnje antimikrobnih sredstava u veterinarstvu.

         Cilj: Sufinanciranje koordiniranog programa kontrole za praćenje otpornosti na antimikrobna sredstva koje uključuje sve države članice.

         Očekivani rezultat: Usklađeni programi kontrole za praćenje otpornosti u prehrambenom lancu kako bi se povećalo povjerenje potrošača i ocijenio razvoj otpornosti u prehrambenom lancu. U tom pogledu Komisija će od svih država članica zatražiti provedbu takvog plana.
      2.5.   Provedba

         Alat za ocjenu kumulativnog rizika u pogledu ostataka pesticida

      Provedba: GU SANCO izravno.
      Najveća stopa sufinanciranja EU-a: 50 % prihvatljivih troškova.
      Kriteriji za dodjelu:
      Kvaliteta i relevantnost predloženih alata
      Opća kvaliteta, dosljednost i jasnoća predloženih ciljeva.

         Dodatna bespovratna sredstva OIE-u za regionalne sastanke i aktivnosti platforme za dobrobit životinja

      Provedba: GU SANCO izravno.
      Najveća stopa sufinanciranja EU-a: 50 % prihvatljivih troškova.
      Kriteriji za dodjelu:
      Doprinos ostvarenju političkih ciljeva u pogledu dobrobiti životinja.
      Kvaliteta predloženih događanja.

         Koordinacija zahtjeva za odobrenje za upotrebu proizvoda za zaštitu bilja u manjoj mjeri

      Provedba: GU SANCO izravno.
      Najveća stopa sufinanciranja EU-a: 50 % prihvatljivih troškova.
      Kriteriji za dodjelu:
      Važnost prijedloga u odnosu na ciljeve djelovanja.
      Usklađenost i prikladnost dodijeljenih sredstava.

         EU-ov koordinirani program kontrole u cilju utvrđivanja učestalosti prijevara pri stavljanju na tržište određenih prehrambenih proizvoda

      Provedba: GU SANCO izravno.
      Najveća stopa sufinanciranja EU-a: 50 % prihvatljivih troškova.
      Kriteriji za dodjelu:
      Važnost prijedloga u odnosu na ciljeve djelovanja.
      Broj ispitivanja predviđenih prijedlogom u usporedbi s brojem preporučenih ispitivanja.

         Koordinirani program kontrole otpornosti na antimikrobna sredstva

      Provedba: GU SANCO izravno.
      Najveća stopa sufinanciranja EU-a: 50 % prihvatljivih troškova.
      Kriteriji za dodjelu:
      Važnost prijedloga u odnosu na ciljeve djelovanja.
      Broj ispitivanja predviđenih prijedlogom u usporedbi s brojem preporučenih ispitivanja.
      3.   JAVNA NABAVA

      Sveukupna proračunska sredstva rezervirana za ugovore o javnoj nabavi:

                  iznose 4 650 000 EUR u 2014.;

                  iznose 1 205 000 EUR u 2015.

            3.1.   Pravna osnova

      Članak 6. stavak 5. i članci 34., 35. i 43. Uredbe (EU) br. 652/2014.
      3.2.   Proračunska linija

                  proračun za 2014. – 17 04 01 – 4 600 000 EUR

                  proračun za 2014. – 17 04 03 – 50 000 EUR

                  proračun za 2015. – 17 04 03 – 1 205 000 EUR

            3.3.   Indikativni popis predviđenih ugovora

                  Mjera
                  (proračun za 2014. – 17 04 01)

                  Vrsta ugovora

                  Predviđeni broj ugovora

                  Indikativni datum

                  Iznos
                  (u EUR)

                  Obnavljanje zaliha antigena virusa slinavke i šapa u banci antigena i cjepiva EU-a

                  Poziv za podnošenje ponuda

                  1

                  Četvrto tromjesečje 2014.

                  4 600 000

                  Mjera
                  (proračun za 2014. – 17 04 03)

                  Vrsta ugovora

                  Predviđeni broj ugovora

                  Indikativni datum

                  Iznos
                  (u EUR)

                  Priopćivanja o programima iskorjenjivanja

                  Posebno/usluga na temelju postojećeg okvirnog ugovora

                  2

                  Četvrto tromjesečje 2014.

                  50 000

                  Mjere
                  (proračun za 2015. – 17 04 03)

                  Vrsta ugovora

                  Predviđeni broj ugovora

                  Indikativni datum

                  Iznos
                  (u EUR)

                  Studija – ocjena rizika od kvalitativnih štetnih organizama
                  Pregovarački postupak s Europskom i mediteranskom organizacijom za zaštitu bilja (EPPO)

                  Ugovor o uslugama/pregovarački postupak

                  1

                  Prvo tromjesečje 2015.

                  300 000

                  Razvoj prototipnog uređaja za otkrivanje mirisa nerasta koji će se upotrebljavati u klaonicama

                  Posebno/usluga na temelju postojećeg okvirnog ugovora

                  1

                  Prvo tromjesečje 2015.

                  170 000

                  Događaji u okviru EXPO-a Milano 2015.

                  Posebno/usluga na temelju budućeg okvirnog ugovora

                  15

                  Prvo tromjesečje 2015.

                  500 000

                  Ocijeniti različite mogućnosti kriterija za utvrđivanje endokrinih disruptora u kontekstu ocjene učinka (preventivno ispitivanje)

                  Posebno/usluga na temelju postojećeg okvirnog ugovora

                  1

                  Prvo tromjesečje 2015.

                  235 000

            3.4.   Provedba

      Mjere izravno provodi GU SANCO.
      4.   OSTALE MJERE

      4.1.   Povrat troškova smještaja i putovanja nacionalnih stručnjaka koji provode revizije zajedno s Uredom za hranu i veterinarstvo (FVO)

      4.2.   Pravna osnova

      Članak 32. Uredbe (EU) br. 652/2014.
      4.3.   Proračunska linija

                  proračun za 2015. – 17 04 03 – 400 000 EUR

            4.4.   Indikativni popis predviđenih ostalih mjera

                  Mjera
                  (proračun za 2015. – 17 04 03)

                  Predviđeni broj ostalih mjera

                  Indikativni datum

                  Indikativni iznos
                  (u EUR)

                  Povrat troškova smještaja i putovanja stručnjaka koji provode revizije zajedno s Uredom za hranu i veterinarstvo (FVO)

                  130

                  Tijekom cijele 2015.

                  400 000

         (1)  COM(2014) 82 završna verzija, Bruxelles, 18.2.2014.

         (2)  Direktiva 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza, o izmjeni Odluke Vijeća 90/424/EEZ i o stavljanju izvan snage Direktive Vijeća 92/117/EEZ (SL L 325, 12.12.2003., str. 31.).

         (3)  COM(2011) 748 Komunikacija Komisije Europskom parlamentu i Vijeću, Akcijski plan za borbu protiv rastućih prijetnji koje nosi otpornost na antimikrobna sredstva.


title: Odluka Vijeća 2014/309/ZVSP od 28. svibnja 2014. o izmjeni Odluke 2013/255/ZVSP o mjerama ograničavanja protiv Sirije

text:
               29.5.2014

               HR

               Službeni list Europske unije

               L 160/37

         ODLUKA VIJEĆA 2014/309/ZVSP
   od 28. svibnja 2014.
   o izmjeni Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 31. svibnja 2013. donijelo Odluku 2013/255/ZVSP (1).

               (2)

               Mjere ograničavanja utvrđene Odlukom 2013/255/ZVSP primjenjuju se do 1. lipnja 2014. Na temelju preispitivanja te Odluke, mjere ograničavanja trebalo bi produljiti do 1. lipnja 2015.

               (3)

               Dvije osobe i jedan subjekt više se ne bi trebali nalaziti na popisu osoba i subjekata na koje se primjenjuju mjere ograničavanja u Prilogu I. Odluci 2013/255/ZVSP.

               (4)

               Podatke koji se odnose na određene osobe i subjekte s popisa iz Priloga I. Odluci 2013/255/ZVSP trebalo bi ažurirati.

               (5)

               Odluku 2013/255/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2013/255/ZVSP mijenja se kako slijedi:

               1.

               Članak 34. zamjenjuje se sljedećim:
               „Članak 34.
               Ova se Odluka primjenjuje do 1. lipnja 2015. Ona se stalno preispituje. Prema potrebi se obnavlja ili mijenja, ako Vijeće smatra da njezini ciljevi nisu ispunjeni.”;

               2.

               Prilog I. Odluci 2013/255/ZVSP mijenja se kako je navedeno u Prilogu ovoj Odluci.

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 28. svibnja 2014.

            Za Vijeće

            Predsjednik

         E. VENIZELOS

      (1)  Odluka 2013/255/ZVSP od 31. svibnja 2013. o mjerama ograničavanja protiv Sirije (SL L 147, 1.6.2013., str.14.).

      PRILOG

                  I.

                  Osobe i subjekti navedeni u nastavku, kao i povezani subjekti, brišu se s popisa u Prilogu I. Odluci 2013/255/ZVSP:
                  A.   Osobe

                  Br. 14. Asif Shawkat.
                  Br. 178. Sulieman Marouf.
                  B.   Subjekti

                  Br. 45. Syria International Islamic Bank.

                  II.

                  Unosi u vezi s niže nabrojenim osobama, kako su navedeni u Prilogu I. Odluci 2013/255/ZVSP, zamjenjuju se sljedećim unosima:

                              Ime i prezime

                              Podaci o identitetu

                              Razlozi

                              Datum uvrštavanja na popis

                              71.

                           Bushra (
                                 ) Al-Assad (
                                 ) (također Bushra Shawkat)

                              Datum rođenja: 24.10.1960.

                              Sestra Bashara Al-Assada i udovica Asifa Shawkata, zamjenika načelnika stožera za sigurnost i obavješćivanje. S obzirom na bliske osobne veze i bitan financijski odnos sa sirijskim predsjednikom Basharom al-Assadom, ona ima koristi od sirijskog režima i s njim je povezana.

                              23.3.2012.

                              108.

                           Dr. Mohammad (
                                 ) (alias Mohamed, Muhammad, Mohammed) Al-Jleilati (
                                 )

                              Rođen: 1945.;
                              Mjesto rođenja: Damask

                              Bivši ministar financija. Kao bivši ministar u vladi suodgovoran je za nasilnu represiju režima nad civilnim stanovništvom.

                              1.12.2011.

                              152.

                           Dr. Qadri (
                                 ) (alias Kadri) Jamil (
                                 ) (alias Jameel)

                              Bivši potpredsjednik vlade za vanjske poslove i iseljenike. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              156.

                           Eng. Hala (
                                 ) Mohammad (
                                 ) (alias Mohamed, Muhammad, Mohammed) Al Nasser (
                                 )

                              Bivši ministar turizma. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              158.

                           Eng. Subhi (
                                 ) Ahmad (
                                 ) Al Abdallah (
                                 ) (alias. Al-Abdullah)

                              Bivši ministar poljoprivrede i agrarne reforme. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              159.

                           Dr. Mohammad (
                                 ) (alias. Muhammad, Mohamed, Mohammed) Yahiya (
                                 ) (alias Yehya, Yahya, Yihya, Yihia, Yahia) Moalla (
                                 ) (alias Mu'la, Ma'la, Muala, Maala, Mala)

                              Bivši ministar visokog obrazovanja. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              161.

                           Dr. Mohamad (
                                 ) (alias. Muhammad, Mohamed, Mohammed, Mohammad) Zafer (
                                 ) (alias Dhafer) Mohabak (
                                 ) (alias Mohabbak, Muhabak, Muhabbak)

                              Bivši ministar gospodarstva i vanjske trgovine. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              163.

                           Dr. Safwan (
                                 ) Al Assaf (
                                 )

                              Bivši ministar stanovanja i urbanog razvoja. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              164.

                           Eng. Yasser (
                                 ) (alias Yaser) Al Siba'ii (
                                 ) (alias Al-Sibai, Al-Siba'i, Al Sibaei)

                              Bivši ministar javnih radova. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              165.

                           Eng Sa'iid (
                                 ) (alias Sa'id, Sa'eed, Saeed) Ma'thi (
                                 ) (alias Mu'zi, Mu'dhi, Ma'dhi, Ma'zi, Maazi) Hneidi (
                                 )

                              Bivši ministar nafte i mineralnih izvora. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              167.

                           Dr. Jassem (
                                 ) (alias Jasem) Mohammad (
                                 ) (alias Mohamed, Muhammad, Mohammed) Zakaria (
                                 )

                              Rođen 1968.

                              Bivši ministar rada i socijalne skrbi. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              169.

                           Dr. Adnan (
                                 ) Abdo (
                                 ) (alias Abdou) Al Sikhny (
                                 ) (alias Al-Sikhni, Al-Sekhny, Al-Sekhni)

                              Bivši ministar industrije. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              174.

                           Mohammed (
                                 ) Turki (
                                 ) Al Sayed (
                                 )

                              Bivši ministar industrije. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              175.

                           Najm-eddin (
                                 ) (alias Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (alias Khrait)

                              Bivši državni ministar. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.


title: Odluka (EU) 2016/1734 Europske središnje banke od 21. rujna 2016. o izmjeni Odluke ESB/2013/54 o postupcima za akreditaciju za proizvođače zaštićenih elemenata eura i elemenata eura (ESB/2016/25)

text:
               29.9.2016

               HR

               Službeni list Europske unije

               L 262/30

         ODLUKA (EU) 2016/1734 EUROPSKE SREDIŠNJE BANKE
   od 21. rujna 2016.
   o izmjeni Odluke ESB/2013/54 o postupcima za akreditaciju za proizvođače zaštićenih elemenata eura i elemenata eura (ESB/2016/25)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 128. stavak 1.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1., članak 16. i članak 34. stavak 3.,
   budući da:

               (1)

               Prema članku 128. stavku 1. Ugovora i članku 16. Statuta Europskog sustava središnjih banaka i Europske središnje banke, Europska središnja banka (ESB) ima isključivo pravo odobriti izdavanje euronovčanica u Uniji. To pravo uključuje nadležnost za poduzimanje mjera radi zaštite cjelovitosti euronovčanica kao sredstva plaćanja i pritom također zadržavajući mogućnost za povremenu izmjenu opsega te nadležnosti tako da sredstva koja su na raspolaganju za osiguravanje cjelovitosti novčanica ostanu prikladna.

               (2)

               Kako bi se osigurala cjelovitost euronovčanica, akreditirani proizvođači su dužni postupati u skladu s trajnim obvezama iz Odluke ESB/2013/54 (1). Određene trajne obveze trebale bi se izmijeniti u skladu s praktičnim iskustvom stečenim nakon stupanja na snagu Odluke ESB/2013/54.

               (3)

               Mjere koje mogu utjecati na status akreditacije akreditiranog proizvođača, uključujući prijenos ili ustupanje postojeće akreditacije, trebale bi biti dozvoljene ako je ESB dao svoj prethodni pisani pristanak takvoj mjeri. Obveza obavješćivanja ESB-a o promjenama u vlasničkoj strukturi trebala bi biti ograničena na slučajeve kada bi takva promjena u vlasničkoj strukturi mogla izravno ili neizravno omogućiti subjektu koji je uključen u planiranu promjenu u vlasničkoj strukturi da stekne pristup povjerljivim informacijama.

               (4)

               Pored toga, Izvršnom odboru trebalo bi omogućiti da provede gospodarske sankcije u području zajedničke vanjske i sigurnosne politike i uzme u obzir sankcije izrečene prema međunarodnim sporazumima. Drugi odgovarajući instrumenti, kao što su rezolucija Vijeća sigurnosti UN-a i međunarodni sporazumi, mogu se također uzeti u obzir.

               (5)

               Odluku ESB/2013/54 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjena
   Članak 12. Odluke ESB/2013/54 zamjenjuje se sljedećim:

      „Članak 12.
      Trajne obveze akreditiranih proizvođača
      1.   Akreditirani proizvođač mora materijalne zahtjeve čuvati kao povjerljive.
      2.   Akreditirani proizvođač dostavlja ESB-u primjerak odgovarajućeg certifikata iz članka 4. stavka 3. za odgovarajuće mjesto proizvodnje svaki put kad je takav certifikat obnovljen ili promijenjen, a unutar tri mjeseca od odgovarajućeg datuma obnove ili promjene. Akreditirani proizvođač odmah izvješćuje ESB ako je bilo koji od zahtijevanih certifikata navedenih u članku 4. stavku 3. oduzet.
      3.   Akreditirani proizvođač odmah izvješćuje ESB pisanim putem ako namjerava poduzeti sljedeće radnje:

                  (a)

                  promijeniti bilo kakve mjere na odgovarajućem mjestu proizvodnje koja nastupi nakon što je akreditacija dodijeljena i koja utječe ili može utjecati na ispunjavanje odgovarajućih zahtjeva za akreditaciju, uključujući promjene pojedinosti navedenih u članku 5. stavku 2. točkama (a) do (d);

                  (b)

                  prenijeti ili ustupiti svoju akreditaciju trećim osobama, uključujući njihova društva kćeri i povezana društva;

                  (c)

                  promijeniti svoju vlasničku strukturu, kada ta promjena vlasničke strukture može izravno ili neizravno omogućiti subjektu koji je uključen u planiranu promjenu u vlasničkoj strukturi da stekne pristup povjerljivim informacijama kao što su materijalni zahtjevi u odnosu na koje se od akreditiranog proizvođača zahtijeva da osigura povjerljivost u skladu s važećim pravnim aktima ESB-a ili u skladu s ugovornim obvezama prema ESB-u, jednom ili više NSB-a ili jednom ili više akreditiranih proizvođača;

                  (d)

                  pokrenuti postupak likvidacije proizvođača ili bilo koji sličan postupak;

                  (e)

                  reorganizirati svoje poslovanje ili strukturu na način koji bi mogao utjecati na aktivnost za koju je dodijeljena akreditacija;

                  (f)

                  sklapati podugovore ili uključiti treće strane, osim zaposlenika akreditiranog proizvođača, u aktivnost s elementima eura ili zaštićenu aktivnosti s eurom za koje je proizvođaču dodijeljena akreditacija, neovisno o tome hoće li se sklapanje podugovora ili uključivanje trećih osoba u u aktivnosti s elementima eura ili zaštićene aktivnosti s eurom provesti na odgovarajućem mjestu proizvodnje ili na dugom mjestu;

                  (g)

                  ekstrenalizirati ili prenijeti bilo koji dio zaštićene aktivnosti s eurom ili aktivnosti s elementima eura ili bilo koji zaštićeni element eura ili element eura trećoj osobi, uključujući proizvođačeva društva kćeri i povezana društva.

            4.   Akreditirani proizvođač može uključiti treću osobu, uključujući sva proizvođačeva društva kćeri i povezana društva, u aktivnosti navedene u točkama (f) i (g) stavka 3., samo pod uvjetom da je trećoj osobi dodijeljena akreditacija ili privremena akreditacija u skladu s člankom 2. Treća osoba se obvezuje pisanim putem potvrditi ESB-u, u zahtjevu za pokretanje postupka za privremenu akreditaciju, namjerava li obavljati zaštićene aktivnosti s eurom ili aktivnosti s elementima eura bez promjena mjera na odgovarajućem mjestu proizvodnje za koje je ESB akreditiranom proizvođaču koji prenosi ili ustupa akreditaciju dodijelio akreditaciju ili privremenu akreditaciju. U tom slučaju ESB može ograničiti svoju procjenu pokretanja postupka na procjenu informacija i dokumentacije koju je dostavio proizvođač pisanim putem, osim ako je otkriveno značajno nepoštovanje zahtjeva u skladu s odgovarajućim materijalnim zahtjevima na odgovarajućem mjestu proizvodnje tijekom inspekcija odgovarajućeg mjesta proizvodnje, a koje još nije otklonjeno.
      5.   Prethodna pisana suglasnost ESB-a potrebna je prije nego što akreditirani proizvođač poduzme bilo koju radnju navedenu u stavku 3. Izvršni odbor može odbiti davanje prethodne pisane suglasnosti ESB-a ili može dati prethodnu pisanu suglasnost ESB-a samo pod uvjetom da podnositelj ili podnositelji zahtjeva poštuju zahtjeve u vezi s ograničenjima ili obvezama postupanja, u sljedećim situacijama.

                  (a)

                  Kada ima opravdanu sumnju u odnosu na postupanje u skladu s odgovarajućim zahtjevima za akreditaciju od strane podnositelja zahtjeva.

                  (b)

                  Kada se subjekt koji je uključen u planiranu aktivnost i. nalazi u trećoj državi koja nije država članica Unije ili država članica Europskog udruženja slobodne trgovine, ili ii. se nalazi u državi članici Unije ili Europskog udruženja slobodne trgovine, ali čije se poslovanje kontrolira putem vlasništva, djelomičnog vlasništva, ili na drugi način putem izravne ili neizravne kontrole, od strane subjekata koji se nalaze izvan države članice Unije ili Europskog udruženja slobodne trgovine. Prilikom donošenja odluke o davanju suglasnosti, Izvršni odbor uzet će u obzir može li se smatrati da je radnja za koju se traži suglasnost u sukobu sa sustavima sankcioniranja koji bi mogli utjecati na uključeni subjekt, kao što su:

                              i.

                              bilo koja odluka ili uredba Vijeća Europske unije o gospodarskim sankcijama u području zajedničke vanjske i sigurnosne politike; ili

                              ii.

                              bilo koja obveza država članica koja je propisana u izravno primjenjivim pravnim aktima Unije radi provedbe gospodarskih sankcija u području zajedničke vanjske i sigurnosne politike;

                              iii.

                              bilo koji međunarodni sporazum koji je odobren od strane zakonodavnih tijela Unije ili svih država članica čija je valuta euro.

            Priroda i područje primjene ograničenja i obveza za djelovanjem ograničeni su u mjeri potrebnoj za postizanje cilja navedenog u odluci Izvršnog odbora. Oni moraju biti osmišljeni tako da na najmanji mogući način zadiru u slobodu obavljanja gospodarske djelatnosti. Upravno vijeće mora odmah biti obaviješteno o svakoj odluci Izvršnog odbora o odbijanju davanja prethodne pisane suglasnosti ESB-a ili o davanju prethodne pisane suglasnosti ESB-a samo pod uvjetom da podnositelj ili podnositelji zahtjeva poštuju zahtjeve u vezi s ograničenjima ili obvezama postupanja.
      Izvršni odbor ovlašten je na daljnji prijenos ovlasti za davanje prethodne pisane suglasnosti operativnoj razini ESB-a u slučajevima kada se postupa u skladu sa svim odgovarajućim zahtjevima za akreditaciju, a niti jedan subjekt koji je uključen u planiranu aktivnost se ne nalazi izvan Europske unije ili Europskog udruženja slobodne trgovine.
      6.   Akreditirani proizvođač odmah izvješćuje ESB pisanim putem ako namjerava poduzeti radnje navedene u stavku 3., neovisno o tome je li dodijeljeno prethodno pisano odobrenje ESB-a ili ako nastupe sljedeće okolnosti:

                  (a)

                  pokretanje postupka likvidacije ili bilo kojeg sličnog postupka;

                  (b)

                  pokretanje postupka za reorganizaciju proizvođača na način koji bi mogao utjecati na aktivnost za koju je dodijeljena akreditacija;

                  (c)

                  imenovanje likvidatora, stečajnog upravitelja, upravitelja ili slične osobe u odnosu na proizvođača; ili

                  (d)

                  protek neprekidnog razdoblja od 34 mjeseca od njegove posljednje proizvodnje.

            7.   Proizvođač koji ima privremenu akreditaciju dužan je odmah obavijestiti ESB kada primi službenu narudžbu za proizvodnju od drugog akreditiranog proizvođača, NSB-a ili ESB-a, tako da se što je prije moguće mogu obaviti odgovarajuće inspekcije. Obavijest uključuje informaciju o službenoj narudžbi za proizvodnju i datum planiranog početka i završetka proizvodnje.
      8.   Akreditirani proizvođač koji ima privremenu akreditaciju dužan je dostaviti ESB-u informacije o okolišnim, zdravstvenim i sigurnosnim aspektima sukladno odgovarajućim materijalnim zahtjevima.
      9.   Ako je akreditirani proizvođač tiskara, dužan je dogovoriti provođenje analiza kemijskih tvari gotovih euronovčanica te je dužan obavijestiti ESB u skladu s odgovarajućim okolišnim, zdravstvenim i sigurnosnim zahtjevima.”

   Članak 2.
   Završne odredbe
   Ova Odluka stupa na snagu na dan kada su o njoj obaviješteni adresati.
   Primjenjuje se od 1. studenoga 2016.
   Članak 3.
   Adresati
   Ova je Odluka upućena proizvođačima zaštićenih elemenata eura i elemenata eura i nacionalnim središnjim bankama država članica čija je valuta euro, kada obavljaju provjeru zaliha, provjeru uništavanja ili provjeru prijevoza.

      Sastavljeno u Frankfurtu na Majni 21. rujna 2016.

            Predsjednik ESB-a

         Mario DRAGHI

      (1)  Odluka ESB/2013/54 od 20. prosinca 2013. o postupcima za akreditaciju za proizvođače zaštićenih elemenata eura i elemenata eura i o izmjeni Odluke ESB/2008/3 (SL L 57, 27.2.2014., str. 29.).


title: 2013/507/EU: Odluka predstavnika vlada država članica od 16. listopada 2013. o imenovanju nezavisnog odvjetnika Suda

text:
               18.10.2013

               HR

               Službeni list Europske unije

               L 277/11

         ODLUKA PREDSTAVNIKA VLADA DRŽAVA ČLANICA
   od 16. listopada 2013.
   o imenovanju nezavisnog odvjetnika Suda
   (2013/507/EU)
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 253. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:

               (1)

               Odlukom Vijeća 2013/336/EU (1) broj nezavisnih odvjetnika na Sudu Europske unije povećao se na devet, s učinkom od 1. srpnja 2013.

               (2)

               Kandidatura g. Macieja SZPUNARA predložena je s ciljem imenovanja na dužnost nezavisnog odvjetnika Suda.

               (3)

               Odbor osnovan člankom 255. Ugovora o funkcioniranju Europske unije dao je mišljenje o prikladnosti g. Macieja SZPUNARA za obnašanje dužnosti nezavisnog odvjetnika Suda.

               (4)

               S obzirom na djelomičnu zamjenu sudaca i nezavisnih odvjetnika koja će se provesti 7. listopada 2018., u skladu s člankom 253. drugim stavkom Ugovora o funkcioniranju Europske unije, g. Macieja SZPUNARA trebalo bi imenovati za razdoblje do 6. listopada 2018.,

         DONIJELI SU OVU ODLUKU:
   Članak 1.
   G. Maciej SZPUNAR imenuje se za nezavisnog odvjetnika Suda za razdoblje od 16. listopada 2013. do 6. listopada 2018.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 16. listopada 2013.

            Predsjednik

         R. KAROBLIS

      (1)  Odluka Vijeća 2013/336/EU od 25. lipnja 2013. o povećanju broja nezavisnih odvjetnika Suda Europske unije (SL L 179, 29.6.2013., str. 92.).


title: Odluka donesena zajedničkim dogovorom predstavnika vlada država članica koji su se sastali na razini šefova država i vlada o određivanju sjedišta određenih tijela i službi Europskih zajednica i Europola

text:
               01/Sv. 005

               HR

               Službeni list Europske unije

               16

         41993D1130

               C 323/1

               SLUŽBENI LIST EUROPSKE UNIJE

               29.10.1993.

      ODLUKA DONESENA ZAJEDNIČKIM DOGOVOROM PREDSTAVNIKA VLADA DRŽAVA ČLANICA KOJI SU SE SASTALI NA RAZINI ŠEFOVA DRŽAVA I VLADA O ODREĐIVANJU SJEDIŠTA ODREĐENIH TIJELA I SLUŽBI EUROPSKIH ZAJEDNICA I EUROPOLA

   93/С 323/01
   PREDSTAVNICI DRŽAVA ČLANICA KOJI SU SE SASTALI NA RAZINI ŠEFOVA DRŽAVA I VLADA,
   uzimajući u obzir članak 216. Ugovora o osnivanju Europske ekonomske zajednice, članak 77. Ugovora o osnivanju Europske zajednice za ugljen i čelik i članak 189. Ugovora o osnivanju Europske zajednice za atomsku energiju,
   uzimajući u obzir Uredbu Vijeća (EEZ) br. 1210/90 od 7. svibnja 1990. o osnivanju Europske agencije za okoliš i Europske informacijske i promatračke mreže za zaštitu okoliša (1), a posebno njezin članak 21.,
   uzimajući u obzir Uredbu Vijeća (EEZ) br. 1360/90 od 7. svibnja 1990. o osnivanju Europske zaklade za osposobljavanje (2), a posebno njezin članak 19.,
   uzimajući u obzir Odluku od 18. prosinca 1991., kojom je Komisija odobrila osnivanje Ureda za veterinarsku i fitosanitarnu inspekciju i kontrolu,
   uzimajući u obzir Uredbu Vijeća (EEZ) br. 302/93 od 8. veljače 1993. o osnivanju Europskog centra za praćenje droga i ovisnosti o drogama (3), a posebno njezin članak 19.,
   uzimajući u obzir Uredbu Vijeća (EEZ) br. 2309/93 od 22. srpnja 1993., kojom je, između ostalog, osnovana Europska agencija za ocjenu medicinskih proizvoda (4), a posebno njezin članak 74.,
   budući da je, nastavno na program djelovanja za provedbu Povelje Zajednice o temeljnim socijalnim pravima radnika, koji je 20. studenoga 1989. usvojila Komisija, Europsko Vijeće predvidjelo osnivanje Agencije za zdravlje i sigurnost na radu;
   budući da Ugovor o Europskoj uniji, potpisan 7. veljače 1992. koji će stupiti na snagu 1. studenoga 1993. predviđa osnivanje Europskog monetarnog instituta i Europske središnje banke;
   budući da institucije Europskih zajednica namjeravaju osnovati Ured za usklađivanje na unutarnjem tržištu (žigovi, dizajni i modeli);
   budući da, u skladu sa zaključcima Europskog vijeća iz Maastrichta, države članice namjeravaju sklopiti Konvenciju o Europolu (Europski policijski ured), kojom će se osnovati Europol te također zamijeniti Ministarski sporazum od 2. lipnja 1993. o osnivanju Jedinice za droge Europola;
   budući da bi trebalo odrediti sjedišta ovih različitih tijela i službi;
   podsjećajući na Odluke od 8. travnja 1965. i 12. prosinca 1992.,
   ODLUČILI SU:
   Članak 1.

               (a)

               Sjedište Europske agencije za okoliš je na području Kopenhagena.

               (b)

               Sjedište Europske zaklade za osposobljavanje je u Torinu.

               (c)

               Sjedište Ureda za veterinarsku i fitosanitarnu inspekciju i nadzor je u gradu u Irskoj, koji određuje irska Vlada.

               (d)

               Sjedište Europskog centra za praćenje droga i ovisnosti o drogama je se u Lisabonu.

               (e)

               Sjedište Europske agencije za ocjenu medicinskih proizvoda je u Londonu.

               (f)

               Sjedište Agencije za zdravlje i sigurnost na radu je u Španjolskoj, u gradu koji određuje španjolska Vlada.

               (g)

               Sjedište Europskog monetarnog instituta te buduće Europske središnje banke je u Frankfurtu.

               (h)

               Sjedište Ureda za usklađivanje na unutarnjem tržištu (žigovi, dizajni i modeli) te njegovih žalbenih odbora je u Španjolskoj, u gradu koji određuje španjolska Vlada.

               (i)

               Sjedište Europola i Jedinice za droge Europola je u Haagu.

         Članak 2.
   Ova Odluka, koja će biti objavljena u Službenom listu Europskih zajednica, stupa na snagu na današnji dan.

      Hecho en Bruselas, el veintinueve de octubre de mil novecientos noventa y tres.
      Udfærdiget i Bruxelles den niogtyvende oktober nitten hundrede og tre og halvfems.
      Geschehen zu Brüssel am neunundzwanzigsten Oktober neunzehnhundertdreiundneunzig.
      Έγινε στις Βρυξέλλες, στις είκοσι εννέα Οκτωβρίου χίλια εννιακόσια ενενήντα τρία.
      Done at Brussels on the twenty-ninth day of October in the year one thousand nine hundred and ninety-three.
      Fait à Bruxelles, le vingt-neuf octobre mil neuf cent quatre-vingt-treize.
      Fatto a Bruxelles, addì ventinove ottobre millenovecentonovantatré.
      Gedaan te Brussel, de negenentwintigste oktober negentienhonderd drieënnegentig.
      Feito em Bruxelas, em vinte e nove de Outubro de mil novecentos e noventa e três.

         Pour le gouvernement du royaume de Belgique
         Voor de Regering van het Koninkrijk België

         For regeringen for Kongeriget Danmark

         Für die Regierung der Bundesrepublik Deutschland

         Για την κυβέρνηση της Ελληνικής Δημοκρατίας

         Por el Gobierno del Reino de España

         Pour la République française

         Thar ceann Rialtas na hÉireann
         For the Government of Ireland

         Per il governo della Repubblica italiana

         Pour le gouvernement du grand-duché de Luxembourg

         Voor de Regering van het Koninkrijk der Nederlanden

         Pelo Governo da República Portuguesa

         For the Government of the United Kingdom of Great Britain and Northern Ireland

      (1)  SL L 120, 11.5.1990., str. 1.

      (2)  SL L 131, 23.5.1990., str. 1.

      (3)  SL L 36, 12.2.1993., str. 1.

      (4)  SL L 214, 24.8.1993., str. 1.
   IZJAVE
   Prilikom donošenja gornje Odluke 29. listopada 1993. predstavnici vlada država članica u usvojili su zajedničkim dogovorom sljedeće izjave:

               —

               Na temelju Uredbe Vijeća (EEZ) br. 337/75 od 10. veljače 1975. koju je na prijedlog Komisije i nakon konzultacija s Europskim parlamentom jednoglasno donijelo Vijeće, sjedište Europskog centra za razvoj strukovnog osposobljavanja smješteno je u Berlinu. Predstavnici vlada država članica pozivaju institucije Europske zajednice da, što je prije moguće, predvide da se kao buduće sjedište odredi Solun.
               Komisija je izjavila da je u vrlo bliskoj budućnosti spremna podnijeti prijedlog u tu svrhu.

               —

               U okviru Komisijinih službi za prevođenje smještenih u Luxembourgu bit će ustanovljen Centar za prevođenje za tijela Unije, koji će pružati prevoditeljske usluge potrebne za rad tijela i službi čija su sjedišta određena gornjom Odlukom od 29. listopada 1993., uz izuzeće prevoditelja Europskog monetarnog instituta.

               —

               Države članice obvezuju se da će poduprijeti kandidaturu Luxembourga kao sjedišta Zajedničkog žalbenog suda za patente Zajednice, kako je predviđeno u Protokolu o rješavanju sporova u vezi s povredama i valjanosti patenata Zajednice, priloženog Sporazumu o patentima Zajednice od 15. prosinca 1989.

         Na konferenciji predstavnika vlada država članica Komisija je potvrdila namjeru konsolidiranja svojih službi koje su smještene u Luxembourgu.
   Naposljetku, države članice primijetile su da proračunska sredstva na raspolaganju omogućuju Europskoj zakladi za poboljšanje životnih i radnih uvjeta smještenoj u Dublinu izvršavanje niza novih zadaća.


title: 2005/800/EZ: Odluka Vijeća od 14. studenoga 2005. o sklapanju Međunarodnog sporazuma o maslinovom ulju i stolnim maslinama iz 2005.

text:
               03/Sv. 30

               HR

               Službeni list Europske unije

               212

         32005D0800

               L 302/46

               SLUŽBENI LIST EUROPSKE UNIJE

         ODLUKA VIJEĆA
   od 14. studenoga 2005.
   o sklapanju Međunarodnog sporazuma o maslinovom ulju i stolnim maslinama iz 2005.
   (2005/800/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvog podstavaka članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 25. studenoga 2003. ovlastilo Zajednicu da pregovara u ime Zajednice o reviziji Međunarodnog sporazuma o maslinovom ulju i stolnim maslinama iz 1986, kako je zadnje izmijenjen i proširen 1993. i posljednji put produžen 2004.

               (2)

               Novi Međunarodni sporazum o maslinovom ulju i stolnim maslinama donesen je 29. travnja 2005. na Konferenciji Ujedinjenih naroda o pregovorima u vezi sporazuma koji nasljeđuje Međunarodni sporazum o maslinovom ulju i stolnim maslinama iz 1986.

               (3)

               Međunarodni sporazum o maslinovom ulju i stolnim maslinama iz 2005. potiče međunarodnu suradnju, doprinosi razvoju i stabilnosti tržišta predmetnog proizvoda kao i postizanju ciljeva trgovinske i poljoprivredne politike Zajednice.

               (4)

               Stoga je u interesu Zajednice da odobri Sporazum iz 2005.,

         ODLUČILO JE:
   Članak 1.
   Ovime se, u ime Zajednice, odobrava Međunarodni sporazum o maslinovom ulju i stolnim maslinama iz 2005.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu/osobe koje će biti ovlaštene potpisati Sporazum kako bi se time izrazio pristanak Zajednice da se njime obveže, u skladu s člankom 39. stavkom 2. točkom (a) (1).

      Sastavljeno u Bruxellesu 14. studenoga 2005.

            Za Vijeće

            Predsjednica

         T. JOWELL

      (1)  Glavno tajništvo Vijeća objavit će dan stupanja na snagu Sporazuma u Službenom listu Europske zajednice.